Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Endise presidendi Shimon Perese puusärk toodi hommikul
Tzrifini sõjaväekalmistult Jeruusalemma, Iisraeli parlamenti,
kus tuhanded iisraellased said temaga hüvasti jätta.
Jordaania kuningas Abdullah vannutas ametisse uue valitsuse,
mille peaministriks on teist korda järjest Hani Mulki.
Venemaa on valmis USAga Süüria teemal koostööd tegema
ja saadab peagi eksperdid Genfi kõnelustele USA kolleegidega.
Enne kui rahvamassid viimaseks hüvastijätuks Knessetisse pääsesid,
asetasid Iisraeli juhid president Rivlin ja peaminister Netanyahu pärjad
vanema riigimehe austuseks,
kes teenis Iisraeli juhtkonnas riigi loomisest peale.
Shimon Peres maetakse homme Jeruusalemmas Herzli mäele.
Keskpäeval algaval tseremoonial osaleb kümneid maailma riigijuhte,
sh USA president Obama, ekspresident Bill Clinton,
prints Charles ja Hispaania kuningas.
Riigijuhid ülistasid 93-aastast Perest,
kes teenis nii Iisraeli peaministri kui presidendina
ja oli oluline poliitiline juht üle 70 aasta.
Washingtonis langetati lipud kuuendat korda ajaloos
välisriigi juhi mälestuseks.
USA välisminister Kerry
meenutas Perese panust Lähis-Ida rahuprotsessis.
Ta pühendas oma elu Iisraelile, et see oleks turvaline ja ohutu,
demokraatlik ja vaba juutide kodumaa.
Ta ei kaotanud seda nägemust kunagi.
Mitmel korral, kui sõitsin sinna kohtuma peaministriga,
väljendas ta frustratsiooni tempo ja võimaluste vähese kasutamise suhtes,
kuid hoidis end alati vaos ja jäi aupaklikuks peaministri suhtes,
kuna ta oli isegi peaminister olnud.
Ta ei sekkunud kunagi sobimatult dialoogi,
kuid võin teile öelda,
et ta ootas kannatamatult rahu oma riigile
ja oli kannatamatu kaotatud, mööduvate võimaluste pärast.
Ka Venemaa president Putin ülistas Perest.
Iisraeli juhtkonnale saadetud kirjas nimetas ta Perest mõjukaks poliitikuks
ja meheks, keda ta imetles.
Jordaania kuningas Abdullah vannutas ametisse uue valitsuse,
mille peaministriks on teist korda järjest Hani Mulki.
Endiseks jäid ka välis-, rahandus- ja majandusministrid.
Erinevaid kõrgeid diplomaatilisi ja ministriameteid täitnud Mulki
määrati esmakordselt parlamendivalimisi juhtima maikuus.
Ta kuulutas valitsuse tihedat koostööd uue parlamendiga.
Valitsus koordineerib oma tööd ja peab parlamendiga otsest sidet,
et teenida riiki ja selle kodanikke.
Arutame parlamendiga majandus-, sotsiaal- ja poliitilisi plaane,
et riik oleks hašimiidi juhtkonna all
tugev ja kaitstud. Aitäh.
Jordaania põhiseaduslikus monarhias määrab kuningas valitsuse,
kiidab heaks seadusandluse ja võib laiali saata parlamendi.
Peamised rahandus-, välis- ja majandusministrid jäid samaks
ja 29-liikmelises kabinetis domineerivad endiselt tehnokraadid,
konservatiivid ja hõimkondlikud lojalistid.
Mulki on vastamisi nõudlikuma parlamendiga,
kui see järgmisel kuul koguneb,
kuna ka Moslemivennaskond pääses valimistel parlamenti.
Islamiliikumine lõpetas argipoliitika boikoteerimise
ja naases laiapõhjalise nimekirja alustalana.
Kuigi liit pole piisavalt suur seaduste nurjamiseks
või ministriportfellideks, muutuvad debatid ilmselt elavamaks,
mis võib õõnestada rahva toetust valitsuse poliitika suhtes.
Kaks päeva enne Jordaania valitsuse ametivannet
sõlmis Hašimiidi Kuningriik Iisraeliga 10 mlrd USD suuruse lepingu
ca 1,6 triljoni kuupjala maagaasi toimetamiseks
Jordaania Riiklikule Energiafirmale.
Leping tähendab olulist sammu
Iisraeli jõupingutustes oma gaasivarude hõlvamiseks.
Veel oodatakse partnerlust Egiptuse või Türgi või mõlemaga,
mis suurendaks eksporti ja looks sidemed Euroopa turgudega.
Iisraelist saab energiaturul oluline mängija
ning see võimaldab meil avastada ja arendada uusi gaasivälju,
mis Iisraeli majandusvetes uurimist ootavad.
Peaminister Netanyahu on tihti rõhutanud Iisraeli potensiaali
regiooni sunniitlike araabiamaade majanduspartnerina.
Selles mõttes on gaasileping Jordaaniaga oluline läbimurre.
Vaatamata 1994. a rahuleppele, pole riikide suhted alati head olnud,
kuid majandussidemete süvenedes loodab Iisrael nende kinnistumist.
See on väga tähtis leping, mis annab tõuke Iisraeli energiaturule,
tugevdab suhteid Jordaaniaga.
Just sel põhjusel me maagaasiplaani toetasimegi.
Ammutame maasügavusest gaasi
ja riik lõikab suuri geopoliitilisi, majandus- ja ühiskondlikke vilju.
Süüria kriisi teemal -
TV7 käsutuses olev droonivideo
näitab Süürias, Aleppo idaosas ulatuslikke purustusi
pärast vaherahu lõppemist.
Nädala kestnud vaherahu varises kokku eelmisel esmaspäeval,
kui Süüria armee teatas, et ei pikenda relvarahu
Lääne toetatud mässuliste rühmituste korduvate rikkumiste tõttu,
kes olevat ühinenud al-Qaeda sidemetega terrorirühmitustega,
keda vaherahu ei hõlma,
ja ründavat president Assadile lojaalseid vägesid.
Pärast vaherahu lõppemist teatas Süüria valitsus pealetungist
Aleppo tagasivallutamiseks Venemaa õhutoetuse abil
ning maatoetusega Iraanilt ja Liibanoni Hezbollah'lt.
Pealetungi toetanud õhurünnakud
olid mässuliste sõnul enneolematult jõulised.
Nädalvahetusel ÜROs toimunud tulises vastasseisus
nimetas USA Venemaa pommitamist Assadi toetuseks barbarismiks
ja väitis, et Venemaa tapab elanikke, meedikuid ja abitöötajaid.
Moskva eitas süüdistusi.
Kuigi vaherahu varises kokku, ütles Venemaa,
et on valmis USAga koostööd tegema
ja saadab peagi eksperdid Genfi kõnelustele USA kolleegidega.
Tahame peagi saata Vene eksperdid Genfi
jätkama kõnelusi USA poolega, et leida viise olukorra normaliseerimiseks
Aleppos ja Süürias.
Arvestame, et meie USA partnerid on koostööks valmis.
Vene kindrali sõnul on olukord Süürias oluliselt halvenenud,
kuna opositsioonirühmitused kasutasid nädalast vaherahu
relvavarude täiendamiseks ja ridade koondamiseks
uute territooriumide vallutamiseks.
Olukord Süürias on märgatavalt halvenenud.
Aleppo ja Hama provintsides
kasutasid opositsioonirühmitused 7-päevast vaherahu
ning täiendasid relvavarusid,
koondasid ridu ja käivitasid aktiivseid rünnakuoperatsioone
uute alade vallutamiseks.
Venemaa teatel valmistusid mässuliste rühmitused
ka keemiarünnakuteks Süüria armee ja Ida-Aleppo elurajoonide vastu.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri